Orvar Bergmark

Ernst Orvar Bergmark () var ein svensk fotballspelar, bandyspelar og landslagstrenar i fotball frå Bureå i Västerbottens län. Bergmark vann sølvmedaljar i VM i både bandy og fotball. Han spela 94 landskampar i fotball og var sidan landslagstrenar for Sverige 1966-70.

Karriere
Fotball
Bergmark flytta til Örebro og spela Örebro SK frå 1948 til 1962, bortsett frå 1955-sesongen, då han var aktiv for AIK Stockholm. Åra 1962-64 var han knytt til AS Roma i Italia, men spela berre to seriekampar, ettersom det berre var lov å stille med tre utanlandske spelarar på laget.

Bergmark debuterte for Sveriges fotballandslag i 1951, og var rimeleg fast høgreback dei neste elleve åra. Under VM i fotball 1958 på svensk heimebane var han med å spele Sverige fram til finalen på Råsunda stadion, der det vart tap 2-5 mot Brasil. Same sesongen vart han tildelt «Guldbollen» som den beste svenske fotballspelaren i 1958. Bergmark spela sin 94. og siste landskamp då Noreg den 21. juni 1962 vart slått 2-0 i ein EM-kvalifiseringskamp på Ullevål stadion, samstundes debuterte Olav Nilsen for Noreg.

Bergmark var landslagstrenar for Sverige landslag i fotball 1966-70, og leia såleis laget under VM i Mexico i 1970.

Bandy
Bergmark spela seks SM-finalar i bandy for Örebro SK. Vinteren 1955 vann han sitt fyrste svenske meisterskap, sidan vann klubben meisterskapane i 1957 og 1958. Han spela 20 landskampar i bandy for Sverige.

Kjelder
Denne artikkelen bygger på «Orvar Bergmark» frå ,  den 27. april 2013.  

 oppgav desse kjeldene:
1958 - året med många vinnare , bt.se
1958: Orvar Bergmark, Örebro SK, aftonbladet.se
Orvar Bergmark (1949–65), orebro-sk.se

Kategori:Svenske fotballspelarar
Kategori:Svenske fotballtrenarar
Kategori:Roma-spelarar
Kategori:Spelarar i Fotball-VM 1958